  Майя Бывальцева 21-тӥ коньывуонэ Удмуртилэн кунлыкезлы 100 ар тырмонлы сӥзем видеолекциослэн ньылетӥ сериез потӥз. Отын верамын, кызьы 1892-тӥ арын Вуж Мултан черкогуртын улӥсьёсты адямиез курбон сётонэн янгыше уськытӥзы. Мултан уж – кызьы удмуртъёсты янгыше уськытон быдэс Росси империез зуркатӥз Мултан уж ньыль арлэсь кема кыстӥськиз но 1896-тӥ арын йылпумъяськиз. Янгыше уськытэм удмуртъёсты шонере поттӥзы. XIX даурысь азинлыко ӟуч интеллигенци пыриськемен Вуж Мултанысь удмуртъёс гинэ ӧвӧл, быдэс калык шонере поттэмын вал шуыны луоз Ольга Соколова, Кизнер ёросысь В. Г. Короленко нимо «Вуж Мултан» музейлэн кивалтӥсезУчкисьёс тодозы, кызьы Росси империысь устоосыз журналистъёс, юристъёс но мер ужасьёс янгыше уськытэмъёсты утьыны выризы, мар вылын янгыш карон инъяськиз но кызьы улӥзы процессэ пыриськемъёс суд йылпумъяськем бере. Выль выпускъёсты «Terra Удмуртия» ютуб-каналысь, озьы ик ивортодэъя «Удмуртия» агентстволэн сайтысьтыз но мерлыко вотэсъёсысь учке. Тодэ вайытом, «Terra Удмуртия» ӵектослы 14-тӥ коньывуонэ кутскон сётӥзы.  Тегъёс: Мерлык история удмуртъёс Удмуртилэнкунлыкезлы100ар 100ар Мултануж  